Efter en fantomrunde lørdag eftermiddag på banen i Sevilla er Søren Kjeldsen favorit til at vinde turneringen, når sidste runde spilles søndag. Her går dansker ud som den sidste mand. Søren Kjeldsen gik banen 18 huller 10 slag under par lørdag. Det er ny banerekord. Dermed spillede han sig op på førstepladsen i turneringen, efter at han var startet ud som nummer 16. Flere af konkurrenter er endnu ikke kommet i mål på dagens runde, men Kjeldsen vil åbne søndagen med et stort forspring. Han er to slag foran britten David Drysdale, som er på næstsidste hul, og hele fem slag bedre end nummer tre Alastair Forsyth.

Referat:
Den nordjyske golfspiller leverede suverænt spil på 3. runde af European Tour-turneringen Open de Andalucia. Kjeldsen satte ny banerekord og fører nu turneringen.